wannaphong/clean_thaiwikipedia huggingface dataset:
# ศักดา ฝ่ายอินทร์
ศักดา ฝ่ายอินทร์ (ชื่อเล่น: เปี๊ยก; 17 เมษายน พ.ศ. 2534 –) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งกองหลัง

 ผลงานระดับนานาชาติ 
พ.ศ. 2555 ได้มีการประกาศชื่อศักดา ฝ่ายอินทร์ ให้ทำหน้าที่ร่วมกับทีมชาติไทย ในการแข่งขันฟุตบอลเอเชียเยาวชนอายุไม่เกิน 22 ปี 2013 รอบคัดเลือก ที่จัดขึ้น ณ ประเทศลาวยู 22 แบโผ 18 แข้งลอตแรกชุดลุยศึกเอเชียนคัพ 2013 - สยามกีฬา ส่วนในปี พ.ศ. 2556 ได้มีการประกาศชื่อของเขาร่วมกับทีมชาติ ในการแข่งขันซีเกมส์ 2013 ที่จัดขึ้น ณ ประเทศพม่าโค้ชซิโก้ฟิตจัดเรียก 26 คนซีเกมส์ - thairath.co.th

 เกียรติประวัติ 

ระดับนานาชาติ
ไทย ยู-23 ปี
 แม่โขงคัพ (ประเทศกัมพูชา)
 16px ผู้ชนะ (1 สมัย) : พ.ศ. 2556
# โรบินฮูด (แก้ความกำกวม)
โรบินฮูด เป็นวีรบุรุษนอกกฎหมายในคติชนอังกฤษ มีความเชี่ยวชาญสูงในการยิงธนู และนักดาบ

โรบินฮูด สามารถหมายถึงภาพยนตร์เรื่องต่อไปนี้
โรบินฮู้ด ภาพยนตร์แอนิเมชันของ วอลต์ ดิสนีย์ ออกฉายในปี ค.ศ. 1973
โรบินฮู้ด ภาพยนตร์อังกฤษ นำแสดงโดย แพทริก เบอร์กิน และ อูมา เทอร์แมน
โรบินฮู้ด เจ้าชายจอมโจร ภาพยนตร์ที่ออกฉายในปี ค.ศ. 1991 นำแสดงโดย เคลวิน คอสต์เนอร์
โลกบวมๆ แบนๆ ของโรบินฮู้ด ภาพยนตร์ตลกที่ออกฉายในปี ค.ศ. 1993 กำกับโดย เมล บรูคส์
จอมโจรกู้แผ่นดินเดือด ภาพยนตร์ที่ออกฉายในปี ค.ศ. 2010 นำแสดงโดย รัสเซล โคร์ว และเคต บลานเชตต์
# วัดน้ำใส
วัดน้ำใส สามารถหมายถึง

 วัดน้ำใส ตำบลน้ำเป็น อำเภอเขาชะเมา จังหวัดระยอง
 วัดน้ำใส ตำบลชัยจุมพล อำเภอลับแล จังหวัดอุตรดิตถ์
 วัดคิโยะมิซุ นครเคียวโตะ ประเทศญี่ปุ่น บางครั้งคนไทยเรียกว่าวัดน้ำใสตามคำแปลของชื่อ
# เจ้าหญิงมารี กาบรีแยลแห่งลักเซมเบิร์ก
เจ้าหญิงมารี กาบรีแยล เคาน์เตสแห่งฮ็อลชไตน์-เลเดอร์บอร์ก  เป็นพระธิดาพระองค์ที่ 4 ใน แกรนด์ดัชเชสชาร์ล็อตแห่งลักเซมเบิร์ก กับ เจ้าชายเฟลิกซ์แห่งบูร์บง-ปาร์มา เป็นพระขนิษฐาใน แกรนด์ดยุกฌ็องแห่งลักเซมเบิร์ก เป็นพระปิตุจฉาใน แกรนด์ดยุกอ็องรีแห่งลักเซมเบิร์ก พระองค์เสกสมรสกับ  คนุดที่ 7 เคานท์แห่งโอลเทน-เลนเดอร์เบิร์ก พระองค์จึงดำรงพระอิสริยยศเป็น เคาน์เตสแห่งฮ็อลชไตน์-เลเดอร์บอร์ก มีพระบุตร 8 พระองค์ ต่อมาพระสวามีสิ้นพระชนม์ พระธิดาพระองค์ใหญ่สืบพระอิสริยยศเป็น โมนิคที่ 8 เคาน์เตสแห่งโอลเทน-เลนเดอร์เบิร์ก พระองค์จึงดำรงพระอิสริยยศเป็น เคาน์เตสม่ายแห่งฮ็อลชไตน์-เลเดอร์บอร์ก

ภายหลังการสิ้นพระชนม์ลงของ แกรนด์ดยุกฌ็องแห่งลักเซมเบิร์ก พระเชษฐา เมื่อวันที่ 23 เมษายน ค.ศ. 2019 พระองค์ทรงเป็นพระบุตรเพียงพระองค์เดียวใน แกรนด์ดัชเชสชาร์ล็อตแห่งลักเซมเบิร์ก กับ เจ้าชายเฟลิกซ์แห่งบูร์บง-ปาร์มา ที่ยังทรงพระชนม์ ก่อนสิ้นพระชนม์เมื่อวันที่ 10 กุมภาพันธ์ 2023 สิริพระชันษา 98 ปี

 พระอิสริยยศ 
 พ.ศ. 2468-2494: เจ้าหญิงมารี กาบรีแยลแห่งลักเซมเบิร์ก เจ้าหญิงแห่งนัสเซา เจ้าหญิงแห่งบูร์บง - ปาร์มา
 พ.ศ. 2494-2544: เจ้าหญิงมารี กาบรีแยลแห่งลักเซมเบิร์ก เคาน์เตสแห่งฮ็อลชไตน์-เลเดอร์บอร์ก
 พ.ศ. 2544-2566: เจ้าฟ้าหญิงมารี กาบรีแยลแห่งลักเซมเบิร์ก เคาน์เตสม่ายแห่งฮ็อลชไตน์-เลเดอร์บอร์ก
# เอ็กซ์แอมแบสเซเดอส์
เอ็กซ์แอมแบสเซเดอส์ (บางครั้งใช้ XA) เป็นวงดนตรีป็อปร็อกจากเมืองอิธากา รัฐนิวยอร์ก สหรัฐอเมริกา ปัจจุบันประกอบด้วยสมาชิก 3 คนได้แก่ แซม แฮร์ริส (ร้องนำ), เคซีย์ แฮร์ริส (คีย์บอร์ด) และแอดัม เลวิน (กลอง) วงก่อตั้งในปี ค.ศ. 2009 โดยใช้ชื่อว่าแอมแบสเซเดอส์และออกอีพีเปิดตัว Ambassadors EP ที่มีซิงเกิลนำอย่าง "Tropisms" ต่อมาพวกเขาออกแอลพีชื่อ Litost ซึ่งเพลงชื่อเดียวกันใช้ประกอบในภาพยนตร์ เดอะโฮสต์ ต้องยึดร่าง ในปี ค.ศ. 2012 พวกเขาเซ็นสัญญากับซองส์มิวสิกพับลิชิง และออกซิงเกิล "Unconsolable" ที่ภายหลังมีการนำมาทำใหม่ ซิงเกิลดังกล่าวได้รับความสนใจจากแดน เรย์โนลส์ นักร้องนำวงอิแมจินดรากอนส์ ขณะที่เขาพักรักษาตัวที่โรงพยาบาลในเมืองนอร์ฟอร์ก รัฐเวอร์จิเนีย และเสนอให้ค่ายเพลงอินเตอร์สโคปเรเคิดส์ติดต่อไปที่วงนี้

ในปี ค.ศ. 2013 เอ็กซ์แอมแบสเซเดอส์ออกอีพีชื่อ Love Songs Drug Songs และร่วมทัวร์กับวงอิแมจินดรากอนส์, จิมมีอีตเวิลด์และเดอะมาวกลีส์ อีพีดังกล่าวขึ้นถึงอันดับที่ 11 ของชาร์ตอัลบั้มท็อปฮีตซีเกอส์ในสหรัฐ ปีต่อมาพวกเขาออกอีพีที่สาม The Reason และร่วมทัวร์กับวงแพนิก! แอตเดอะดิสโกและอิแมจินดรากอนส์ ในปี ค.ศ. 2015 พวกเขาออกอัลบั้มเต็มอัลบั้มแรกชื่อ VHS  ที่ขึ้นถึงอันดับที่ 3 ของชาร์ตบิลบอร์ดท็อปร็อกอัลบัมส์, อันดับที่ 7 ของชาร์ตบิลบอร์ด 200 และได้รับการรับรองระดับโกลด์จากสมาคมผู้ประกอบกิจการเพลงของสหรัฐอเมริกา

 ผลงาน 
 อัลบั้ม 
 VHS (ค.ศ. 2015)
 Orion (ค.ศ. 2019)
 The Beautiful Liar (ค.ศ. 2021)
 Townie (ค.ศ. 2024)

 อีพี 
 Ambassadors (ค.ศ. 2009)
 Love Songs Drug Songs (ค.ศ. 2013)
 The Reason (ค.ศ. 2014)
 Belong (ค.ศ. 2020)
# ชารา เบย์
ชารา เบย์(Shara Bey) เป็นตัวละครในเรื่องแต่งชุดสตาร์ วอร์ส ปรากฏตัวในชุคการ์ตูนคอมมิคสตาร์ วอรส์

ชารา เบย์ เป็นมนุษย์เพศหญิง เป็นนักบินแห่งพันธมิตรฟื้นฟูสาธารณรัฐ ดำรงตำแหน่งยศเป็นร้อยโทในช่วงระหว่างสงครามกลางเมืองกาแลกติก. เธอได้แต่งงานกับจ่าเคย์ ดาเมรอน มีลูกชายคนหนึ่งชื่อ โพ ดาเมรอน เธอได้เสียชีวิตเมื่อปีที่ 10 หลังยุทธการยาวิน(หกปีหลังยุทธการเอนดอร์)
# เจ้าชายคริสโตโฟโรสแห่งกรีซและเดนมาร์ก
เจ้าชายคริสโตโฟโรสแห่งกรีซและเดนมาร์ก   พระราชโอรสในพระเจ้าเยออร์ยีโอสที่ 1 แห่งกรีซ และ สมเด็จพระราชินีโอลกาแห่งกรีซ ทรงเข้าอภิเษกสมรสกับเจ้าหญิงฟร็องซวซแห่งออร์เลอ็อง มีพระโอรสเพียงพระองค์เดียวคือ เจ้าชายมีเซลแห่งกรีซและเดนมาร์ก ทั้งนี้ พระองค์ยังเป็นพระปิตุลา (อา) ใน เจ้าชายฟิลิป ดยุกแห่งเอดินบะระ พระราชสวามีใน สมเด็จพระราชินีนาถเอลิซาเบธที่ 2 แห่งสหราชอาณาจักร
# คณะศึกษาศาสตร์ มหาวิทยาลัยภาคตะวันออกเฉียงเหนือ
คณะศึกษาศาสตร์ มหาวิทยาลัยภาคตะวันออกเฉียงเหนือ  เป็น คณะวิชา สังกัดมหาวิทยาลัยภาคตะวันออกเฉียงเหนือ จัดตั้งขึ้นเมื่อปี พ.ศ. 2559

มหาวิทยาลัยภาคตะวันออกเฉียงเหนือ ได้รับอนุมัติจากทบวงมหาวิทยาลัยให้จัดตั้งเป็นสถาบันอุดมศึกษาเอกชน เมื่อวันที่ 8 มีนาคม 2531 โดย นายสุบิน  ปิ่นขยัน ซึ่งเป็นรัฐมนตรีว่าการทบวงมหาวิทยาลัยในขณะนั้น เป็นผู้ลงนามออกใบอนุญาตจัดตั้งในนามของ "วิทยาลัยภาคตะวันออกเฉียงเหนือ (ว.ภ.น.) หรือ North Eastern College (N.E.C)"   และออกใบรับรองวิทยฐานะให้ วิทยาลัยภาคตะวันออกเฉียงเหนือทำการสอนในขณะนั้นในขั้นปริญญาตรี ตั้งแต่วันที่ 12 กรกฎาคม 2539 และในปีการศึกษา 2542 วิทยาลัยภาคตะวันออกเฉียงเหนือ ได้รับอนุญาตให้เปลี่ยนประเภทสถาบันอุดมศึกษา เป็น มหาวิทยาลัยภาคตะวันออกเฉียงเหนือ (ม.ภ.น.)  หรือ North Eastern University (N.E.U)  เมื่อวันที่ 27 ธันวาคม 2542 โดยนายประจวบ  ไชยสาสน์ รัฐมนตรีว่าการทบวงมหาวิทยาลัยเป็นผู้ลงนาม ในใบอนุญาตให้เปลี่ยนประเภทสถาบันอุดมศึกษา

 ปีการศึกษา 2545 มหาวิทยาลัยภาคตะวันออกเฉียงเหนือ ได้รับอนุมัติให้เปิดสอนหลักสูตรศึกษาศาสตรมหาบัณฑิต  สาขาบริหารการศึกษา (ศษ.ม. / M.Ed.)

 ปีการศึกษา 2551  สำนักงานคณะกรรมการการอุดมศึกษา (สกอ.)ได้อนุมัติให้มหาวิทยาลัยฯเปิดสอนระดับปริญญาเอกหลักสูตรปรัชญาดุษฎีบัณฑิต   สาขาวิชาการบริหารการศึกษา

 ปีการศึกษา  2557 บัณฑิตวิทยาลัย ได้ดำเนินการเปิดสอนหลักสูตรประกาศนียบัตรบัณฑิตวิชาชีพครู (ป.บัณฑิตวิชาชีพครู) สำหรับผู้ที่ต้องการคุณวุฒิด้านวิชาชีพครู โดยได้รับการรับรองหลักสูตรจากคุรุสภา 

 ปีการศึกษา  2559  สภามหาวิทยาลัยได้อนุมัติให้ก่อตั้งคณะศึกษาศาสตร์

 หลักสูตร 
 หลักสูตรที่เปิดสอนในคณะศึกษาศาสตร์ มหาวิทยาลัยภาคตะวันออกเฉียงเหนือ ระดับปริญญาตรี ระดับประกาศนียบัตรบัณฑิต ระดับปริญญาโท ระดับปริญญาเอกหลักสูตรศึกษาศาสตรบัณฑิต (ศษ.บ.)
สาขาวิชาการศึกษาปฐมวัย 
สาขาวิชาคอมพิวเตอร์ศึกษา
สาขาวิชาการประถมศึกษาหลักสูตรประกาศนียบัตรบัณฑิต (ป.บัณฑิต)
ประกาศนียบัตรบัณฑิต วิชาชีพครูหลักสูตรศึกษาศาสตรมหาบัณฑิต (ศษ.ม.)
สาขาวิชาการบริหารการศึกษา
สาขาวิชาหลักสูตรและการสอนหลักสูตรปรัชญาดุษฎีบัณฑิต (ปร.ด.)
สาขาวิชาการบริหารการศึกษา
สาขาวิชาการบริหารและภาวะผู้นำทางการศึกษา

  แหล่งข้อมูลอื่น 
  เว็บไซต์อย่างเป็นทางการของมหาวิทยาลัยภาคตะวันออกเฉียงเหนือ 
 เว๊บไซต์คณะศึกษาศาสตร์ มหาวิทยาลัยภาคตะวันออกเฉียงเหนือ
# ทเวนตีฟอร์แครัตแมจิก (อัลบั้ม)
ทเวนตีฟอร์แครัตแมจิก  เป็นสตูดิโออัลบั้มลำดับที่สามของนักร้องนักแต่งเพลงชาวอเมริกัน บรูโน มาส์ ออกจำหน่ายเมื่อวันที่ 18 พฤศจิกายน ค.ศ. 2016 โดยค่ายแอตแลนติกเรเคิดส์ ต่อจากอัลบั้มลำดับที่สอง อันออร์โธดอกซ์จูกบอกซ์ (2012) การผลิตอัลบั้มเริ่มขึ้นระหว่าง ค.ศ. 2015–2016 โดยมีแชมพูเพรสส์แอนด์เคิร์ลเป็นผู้อำนวยการสร้างฝ่ายบริหาร (Executive producer) ร่วมด้วย เดอะสเตอริโอไทป์, เจฟฟ์ บาสเกอร์ และเอมีล เฮย์นี ซึ่งนับเป็นครั้งแรกของมาร์สที่ไม่ได้ผลิตภายใต้บริษัทเดอะสมีซิงตันส์

ทเวนตีฟอร์แครัตแมจิก ได้รับคำวิจารณ์ด้านบวกจากนักวิจารณ์ และเปิดตัวที่อันดับสองบนชาร์ตบิลบอร์ด 200 โดยมีซิงเกิลจากอัลบั้มนี้กว่า 3 ซิงเกิล ประกอบไปด้วย "ทเวนตีฟอร์แครัตแมจิก", "แดตส์วอตไอไลก์", และ "เวอร์ซาชีออนเดอะฟลอร์" ในเดือนมีนาคม ค.ศ. 2017 มาร์สเริ่มออกแสดงคอนเสิร์ตครั้งที่สามในชื่อ ทเวนตีฟอร์แครัตแมจิกเวิลด์ทัวร์ เพื่อส่งเสริมอัลบั้มนี้

รายการเพลง

 ชาร์ต 

 ชาร์ตประจำสัปดาห์ 
+ชาร์ตสำหรับ ทเวนตีฟอร์แครัตแมจิก ชาร์ต (2016–2018) อันดับสูงสุด Taiwanese Albums (Five Music) 1

 ชาร์ตประจำเดือน 
 ชาร์ต (2016) อันดับสูงสุด Argentine Albums (CAPIF) 6

 ชาร์ตสิ้นปี 
+ชาร์ตสิ้นปี 2016 ชาร์ต (2016) อันดับ Australian Albums (ARIA) 33 Belgian Albums (Ultratop Flanders) 36 Belgian Albums (Ultratop Wallonia) 81 Dutch Albums (MegaCharts) 59 French Albums (SNEP)33 Mexican Albums (AMPROFON) 79 New Zealand Albums (RMNZ) 27 UK Albums (OCC) 24

+ชาร์ตสิ้นปี 2017 ชาร์ต (2017) อันดับ Australian Albums (ARIA) 16 Belgian Albums (Ultratop Flanders) 24 Belgian Albums (Ultratop Wallonia) 69 Canadian Albums (Billboard) 6 Danish Albums (Hitlisten) 18 Dutch Albums (MegaCharts) 21 French Albums (SNEP) 65 Italian Albums (FIMI) 72 Mexican Albums (AMPROFON) 70 New Zealand Albums (RMNZ) 7 Swedish Albums (Sverigetopplistan) 29 Swiss Albums (Schweizer Hitparade) 62 UK Albums (OCC) 25 US Billboard 200 2 US Top R&B/Hip-Hop Albums (Billboard) 3

+ชาร์ตสิ้นปี 2018 ชาร์ต (2018) อันดับ Australian Albums (ARIA) 27 Belgian Albums (Ultratop Flanders) 40 Canadian Albums (Billboard) 50 Danish Albums (Hitlisten) 99 Dutch Albums (MegaCharts) 40 Japanese Albums (Billboard Japan) 51 New Zealand Albums (RMNZ) 15 UK Albums (OCC) 86 US Billboard 200 26 US Top R&B/Hip-Hop Albums (Billboard) 17

+ชาร์ตสิ้นปี 2019 ชาร์ต (2019) อันดับ US Billboard 200 120

 ชาร์ตปลายทศวรรษ 
 ชาร์ต (2010–2019) อันดับ US Billboard 200 16 US Top R&B/Hip-Hop Albums (Billboard) 12

ชาร์ตตลอดเวลา
 ชาร์ต อันดับ Belgian Albums (Ultratop Flanders) 59 Belgian Albums (Ultratop Wallonia) 297

 การรับรอง 

 

 ประวัติการวางจำหน่าย 
+ประวัติการวางจำหน่ายและรูปแบบสำหรับ ทเวนตีฟอร์แครัตแมจิก ประเทศ วันที่ สังกัด รูปแบบ ฉบับ อ้างอิง ต่าง ๆ 18 พฤศจิกายน 2016 แอตแลนติกเรเคิดส์  StandardRelease date for various formats in several countries ญี่ปุ่น 11 เมษายน 2018 วอร์เนอร์มิวสิกเจแปน ซีดี + บลูเรย์ Deluxe ฝรั่งเศส 29 มิถุนายน 2018 แอตแลนติกเรเคิดส์ เยอรมนี สเปน สหราชอาณาจักร 6 กรกฎาคม 2018 ออสเตรเลีย 13 กรกฎาคม 2018
# มายา มหาชน
มายา มหาชน (Maya Award) เป็นงานประกาศผลรางวัลบันเทิงที่จัดโดยนิตยสารมายาแชนแนล จัดขึ้นเพื่อมอบรางวัลให้แก่บุคคลในวงการบันเทิง ไม่ว่าจะเป็นวงการเพลง ภาพยนตร์ โทรทัศน์ และละครโทรทัศน์ โดยจะคัดสรรผู้สมควรได้รับการเสนอชื่อเข้าชิงจากผลงานในช่วง 1 ขวบปีที่ผ่านมา (ช่วงครึ่งปีหลังกับครึ่งปีแรกของปีที่จัดงาน) ส่วนวิธีหาผู้สมควรได้รับรางวัลนั้นจะให้ประชาชนเป็นผู้ตัดสิน เพื่อให้เหมาะสมกับชื่อรางวัล "มหาชน" โดยเก็บคะแนนจากผลโหวตทั้ง 2 ช่องทาง คือ โหวตผ่านทางโทรศัพท์มือถือและโหวตผ่านทางนิตยสารมายาแชนแนล บุคคลใดได้รับการโหวตมากที่สุดก็จะได้รางวัลไปครอง 

รางวัลมายา มหาชน มีลำดับการจัดงานดังต่อไปนี้

มายา มหาชน 2015 (ครั้งที่ 1)
มายา มหาชน 2016 (ครั้งที่ 2)
มายา มหาชน 2017 (ครั้งที่ 3)
มายา มหาชน 2020
อ้างอิง
 http://www.maya-channel.com/
# โสน
โสน, โสนหิน หรือ โสนกินดอก  เป็นพืชประจำถิ่นในทวีปเอเชียและแอฟริกา เป็นไม้ในตระกูลปาปิโอนีอี เป็นพืชที่ขึ้นเองตามธรรมชาติทั่วไปในที่ชื้นแฉะ โดยเฉพาะตามริมคลองและริมคันนา ชื่อสามัญอื่น ๆ คือ โสนดอกเหลือง ทางพายัพเรียก ผักฮองแฮง ทางกะเหรี่ยง-แม่ฮ่องสอนเรียก สีปรีหลา

 ลักษณะ 
เป็นต้นไม้พุ่มขนาดกลาง ลำต้นสูงเปราะบาง ไม่มีแก่น มีกิ่งก้านเล็กน้อยตอนบน ใบเล็กเป็นฝอยคล้ายใบมะขามหรือใบกระถิน ดอกสีเหลืองคล้ายดอกแคหรือดอกถั่ว มีฝักเมื่อแก่จัด คล้ายฝักถั่วเขียวแต่ยาวกว่ามาก สูงประมาณ 2-3 เมตร

 การใช้ประโยชน์ 
ในประเทศไทยนิยมนำไปปรุงอาหาร ดอกโสนมีวิตามินเอสูง ดอกโสนนำไปลวกแล้วกินกับน้ำพริกหรือนำไปดองกับน้ำซาวข้าว กินกับน้ำพริกปลาทู นำไปชุบไข่ทอด แกงส้มหรือแกงใส่ไข่มดแดง ใช้ทำขนมดอกโสน ซึ่งมีลักษณะคล้ายขนมขี้หนู แต่เอาดอกโสนมาคลุกเพิ่ม อาหารชาววังเรียกขนมนี้ว่าขนมโสนน้อยเรือนงาม  ในใบมีสารสีเหลืองกลุ่มแคโรทีนอยด์ ใช้แต่งสีเหลืองในขนมหลายชนิด เช่น ขนมดอกโสน ขนมขี้หนู ขนมบัวลอย โดยนำดอกโสนมาบดหรือโม่ผสมกับแป้ง 

นอกจากนั้น ดอกโสนเป็นดอกไม้ประจำจังหวัดพระนครศรีอยุธยา ข้าราชการและประชาชนชาวจังหวัดพระนครศรีอยุธยายังใส่เสื้อประจำจังหวัดพระนครศรีอยุธยาลายดอกโสนมาปฏิบัติงานกันทุกวันศุกร์ ทั้งนี้เสื้อลายดอกโสนยังเป็นสินค้าของฝากของจังหวัดพระนครศรีอยุธยาอีกด้วย แหล่งที่นิยมขายเสื้อลายดอกโสนจะอยู่ที่ตลาดหัวรอ และตลาดเจ้าพรหม ซึ่งมีหลายสีให้เลือก แต่สีที่นิยมที่สุดและเป็นที่รู้จักกันมากที่สุดคือสีน้ำเงิน

 อื่น ๆ 
รู้หรือไม่ว่านอกจากดอกโสนที่คนไทยมักนำมาทำเมนูอาหารต่าง ๆ แล้ว โคนต้นดอกโสนยังเป็นพื้นที่ชั้นดีสำหรับการปลูก "เห็ดตับเต่า" ซึ่งถือเป็นเห็ดหายากรสชาติอร่อย โดยเรามักจะเห็นคนที่ทำอาชีพปลูกเห็ดตับเต่าขายจะใช้กอต้นโสนเป็นพื้นที่ปลูก เพราะแสง อุณหภูมิ ความชื้น เอื้อต่อการเติบโตของเห็ดชนิดนี้ได้เป็นอย่างดี
# ฟุตซอลทีมชาติยูเครน
ฟุตซอลแห่งชาติยูเครน  เป็นตัวแทนของประเทศยูเครนในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์ยุโรป และอยู่ภายใต้การดูแลของสหพันธ์ฟุตบอลแห่งประเทศยูเครน มีผลงานคือเข้ารอบฟุตซอลชิงแชมป์โลกทั้งหมด 5 ครั้ง อันดับที่ดีที่สุดคืออันดับ 4 ในปี 1996 และเคยเข้าร่วมฟุตซอลชิงแชมป์ยุโรป 9 ครั้ง อันดับที่ดีที่สุดคืออันดับ 2 ในปี 2001 และ 2003

 รายการที่เข้าร่วม 
 ฟุตซอลชิงแชมป์โลก 

ฟุตซอลชิงแชมป์โลกปีรอบแข่งชนะเสมอแพ้ได้เสีย 1989ไม่ได้เข้าร่วม 1992ไม่ได้เข้าร่วม 1996อันดับที่ 483233625 2000ไม่ผ่านรอบคัดเลือก 2004อันดับที่ 6 (รอบสอง)63121615 2008อันดับที่ 8 (รอบสอง)73132421 2012อันดับที่ 5 (รอบ 8 ทีม)53112113 2016รอบ 16 ทีม420287รวม5/8301451110581

 ฟุตซอลชิงแชมป์ยุโรป 

ฟุตซอลชิงแชมป์ยุโรปปีรอบแข่งชนะเสมอแพ้ได้เสียสเปน 1996อันดับ53012912สเปน 1999ไม่ผ่านรอบคัดเลือกรัสเซีย 2001อันดับ 252211812อิตาลี2003อันดับ 253021911เช็ค 2005อันดับ 45203812โปตุเกส 2007อันดับ 7 (รอบแบ่งกลุ่ม)3003513ฮังการี 2010อันดับ 5 (รอบ 8 ทีม)311199โครเอเชีย 2012อันดับ 8 (รอบ 8 ทีม)311188เบลเยี่ยม 2014อันดับ 5 (รอบ 8 ทีม)311122เซอร์เบีย 2016อันดับ 6 (รอบ 8 ทีม)310289สโลวีเนีย 2018TBD------Total9/1133116168688

 หัวหน้าผู้ฝึกสอน 
 Gennadiy Lisenchuk – ตั้งแต่ 1994 ถึง 2012
 Yevgen Ryvkin – ตั้งแต่ 9 มกราคม 2013

 ผู้เล่น 
 ผู้เล่นปัจจุบัน 
จากชุด ฟุตซอลชิงแชมป์ยุโรป 2014

 ผลการแข่งขัน 
 2014
# หม่อมเจ้าคำงอก ทองแถม
หม่อมเจ้าคำงอก ทองแถม (8 มีนาคม พ.ศ. 2431 – 20 มกราคม พ.ศ. 2472) พระโอรสในพระเจ้าบรมวงศ์เธอ กรมหลวงสรรพสาตรศุภกิจ กับหม่อมเจ้าสุวรรณ ทองแถม (ราชสกุลเดิม นิลรัตน)

หม่อมเจ้าคำงอกทรงรับราชการในกรมพระคลังมหาสมบัติ โดยเป็นข้าหลวงพระคลังมณฑลอุดรระหว่างปี พ.ศ. 2451 - 2455 และเป็นข้าหลวงพระคลังมณฑลภูเก็ตระหว่างปี พ.ศ. 2455 - 2459

 โอรส-ธิดา 
ทรงมีหม่อมห้าม 3 คนคือ หม่อมแฟร์ หม่อมมงคล และหม่อมเรียม มีโอรสธิดารวม 11 คนคือหนังสืออนุสรณ์งานพระราชทานเพลิงศพหม่อมราชวงศ์หญิงศรีคำ ทองแถม
แพทย์หญิง หม่อมราชวงศ์หญิงนันทา ชุติกร
หม่อมราชวงศ์คำเพิ่ม ทองแถม
หม่อมราชวงศ์หญิงกุนตี อ่องระเบียบ
หม่อมราชวงศ์หญิงศรีคำ สุนทานนท์
หม่อมราชวงศ์หญิงเกศินี ทองแถม
หม่อมราชวงศ์หญิงสุมิตรา ภักดีสมบัติ
หม่อมราชวงศ์ธารี ทองแถม
เรืออากาศเอก หม่อมราชวงศ์คำพูน ทองแถม
หม่อมราชวงศ์คำพัฒน์ ทองแถม
พันเอก (พิเศษ) หม่อมราชวงศ์ทองพรรณเจริญ ทองแถม
หม่อมราชวงศ์หญิงพีพวงคำ วัฒนานันท์

 พระยศ 
 – รองอำมาตย์เอก
 3 ตุลาคม 2456 – อำมาตย์ตรีพระราชทานยศ
 19 ธันวาคม 2462 – จ่าประกาศกรมบัญชาการกลางมหาดเล็ก
 8 มกราคม 2462 – อำมาตย์โท

 พระยศเสือป่า 
 14 มิถุนายน 2457 – นายหมู่ตรีส่งสัญญาบัตรเสือป่าไปพระราชทาน
 4 กรกฎาคม 2458 – นายหมวดตรีพระราชทานเลื่อนยศนายเสือป่า

 เครื่องราชอิสริยาภรณ์ 
ราชกิจจานุเบกษา, พระราชทานเครื่องราชอิสริยาภรณ์, เล่ม ๔๑ ตอนที่ ๐ ง หน้า ๓๕๐๕, ๑ มกราคม ๒๔๖๗
ราชกิจจานุเบกษา, พระราชทานเครื่องราชอิสริยาภรณ์, เล่ม ๓๖ ตอนที่ ๐ ง หน้า ๓๒๙๓, ๒๕ มกราคม ๒๔๖๒
ราชกิจจานุเบกษา, ส่งเครื่องราชอิสริยาภรณ์ไปพระราชทาน, เล่ม ๔๓ ตอนที่ ๐ ง หน้า ๔๖๔, ๒ พฤษภาคม ๒๔๖๙
ราชกิจจานุเบกษา, พระราชทานเหรียญรัตนาภรณ์รัชกาลปัจจุบัน, เล่ม ๓๖ ตอนที่ ๐ ง หน้า ๓๓๒๐, ๒๕ มกราคม ๒๔๖๒

พงศาวลี
# บอย (การ์ตูนญี่ปุ่น)
บอยฮารูโตะ อุเมซาวะ (2541, 19 มิถุนายน). บอย (เล่ม 27). กรุงเทพฯ : เนชั่นมัลติมีเดียกรุ๊ป, หน้าปก (,) เป็นการ์ตูนญี่ปุ่นที่แต่งโดยฮารูโตะ อุเมซาวะ เป็นเรื่องราวของฮิบิโน่ ฮาเรลูย่า นักเรียนนักเลงคนหนึ่งซึ่งมีจุดประสงค์จะครองโลก โดยตัวละครหลักทุกตัวดัดแปลงมาจากตัวละครในเรื่อง ฮาเรลูย่า (HARELUYA) ซึ่งเป็นการ์ตูนเล่มเดียวจบที่แต่งไว้ในปีเดียวกัน บอยถูกตีพิมพ์ในนิตยสารโชเน็งจัมป์รายสัปดาห์ช่วงปี พ.ศ. 2535-2542 และเคยจัดทำเป็นอนิเมะโทรทัศน์ออกอากาศทางโยะมิอุริเทเลแคสติงคอร์ปอเรชัน ส่วนในไทยออกอากาศทางช่องทรูสปาร์ก

 เนื้อเรื่อง 
โอกาโมโตะ เคียวชิโร่  เด็กนักเรียนปีหนึ่งจากโรงเรียนราคุเอ็นผู้มีความใฝ่ฝันจะเป็นจิตรกรฮารูโตะ อุเมซาวะ (2541, 19 มิถุนายน). บอย (เล่ม 27). กรุงเทพฯ : เนชั่นมัลติมีเดียกรุ๊ป, หน้า 4-5 ได้พบกับนักเรียนร่วมชั้นที่ชื่อฮิบิโน่ ฮาเรลูย่า  บุตรชายของฮิบิโน่ ฮาเรบาเร  บาทหลวงประจำโบสถ์ ซึ่งฮิบิโน่มีความปรารถนาจะครองโลก เจ้าของวลี "ข้าจะครองโลก" หรือ "ตูข้ามันไร้เทียมทานเฟ้ย" ทั้งเป็นนักเลงหัวไม้จอมอันธพาล มักใช้คำพูดยียวนและหยิบอาวุธออกมาจากด้านหลังโดยเฉพาะกระทะและไม้เบสบอล และได้มาพบกับอิชิโจ มาโกโตะ  หนุ่มผมยาวซึ่งเป็นนักเรียนอันธพาลอีกคนหนึ่งที่มีความชื่นชอบในเพลงร็อก โดยเฉพาะเมื่อขึ้นคอนเสิร์ตยามวิกาลเขาจะจัดแต่งทรงผมให้ตั้งชี้ต่างจากตอนกลางวัน นอกจากนี้ยังมีเพื่อนสาวอีกคนหนึ่งคือยามานะ มิจิรุ  นักเรียนร่วมชั้นที่มักได้รับการช่วยเหลือจากทั้งสามคนเมื่อมีคนร้ายมาขโมยของในร้านของเธอ

ทั้งสามคนมักเสนอตัวช่วยเหลือผู้อื่นที่ถูกรังแกจากพวกอันธพาลกลุ่มบ่อยครั้ง แต่ด้วยความกล้าหาญและความเชื่อใจต่อสหายจึงทำให้ทั้งสามคนสามารถปราบเหล่าอันธพาลนั้นสำเร็จ หลังจากนั้นเป็นต้นมาพฤติกรรมของโอกาโมโตะ เคียวชิโร่จากเดิมที่เป็นคนอ่อนแอไม่สู้คน ได้พัฒนาเป็นคนที่ห้าวหาญและรักเพื่อนพ้อง

ในตอนจบของเรื่องโอกาโมโตะ เคียวชิโร่ได้คบหากับยามานะ มิจิรุ และเดินทางไปศึกษาต่อเพื่อเป็นจิตรกรที่ฝรั่งเศสฮารูโตะ อุเมซาวะ (2542, 25 มิถุนายน). บอย (เล่ม 33). กรุงเทพฯ : เนชั่นมัลติมีเดียกรุ๊ป, หน้า 87 ส่วนฮิบิโน่ ฮาเรลูย่า และอิชิโต มาโกโตะได้เป็นศิลปินร็อกในนามวงไฟเยอร์กันส์ฮารูโตะ อุเมซาวะ (2542, 25 มิถุนายน). บอย (เล่ม 33). กรุงเทพฯ : เนชั่นมัลติมีเดียกรุ๊ป, หน้า 172 เพราะดนตรีนั้นไร้พรมแดนฮารูโตะ อุเมซาวะ (2542, 25 มิถุนายน). บอย (เล่ม 33). กรุงเทพฯ : เนชั่นมัลติมีเดียกรุ๊ป, หน้า 106 และได้ครองโลกตามอุดมคติของตน
# หม่อมเจ้าอุทัยเที่ยง ชยางกูร
หม่อมเจ้าอุทัยเที่ยง ชยางกูร (1 มิถุนายน พ.ศ. 2473 – 5 มกราคม พ.ศ. 2568) เป็นพระธิดาในพระเจ้าบรมวงศ์เธอ กรมหมื่นพงษาดิศรมหิป และหม่อมแหวนศุลี ชยางกูร ณ อยุธยา

พระประวัติ
หม่อมเจ้าอุทัยเที่ยง ชยางกูร ประสูติเมื่อวันที่ 1 มิถุนายน พ.ศ. 2473 เป็นพระธิดาในพระเจ้าบรมวงศ์เธอ กรมหมื่นพงษาดิศรมหิป ประสูติแต่หม่อมแหวนศุลี ชยางกูร ณ อยุธยา (สกุลเดิม บุญยมาลิก; บุตรีหลวงพิทักษ์นันทนาการ) เป็นพระราชนัดดาในพระบาทสมเด็จพระจอมเกล้าเจ้าอยู่หัว มีโสทรเชษฐภาดาและโสทรกนิษฐภาดารวมสององค์ คือ หม่อมเจ้าเวียงวัฒนา ชยางกูร และหม่อมเจ้าจรูญฤทธิเดช ชยางกูร 

หม่อมเจ้าอุทัยเที่ยงสำเร็จการศึกษาจากโรงเรียนราชินี และเข้ารับราชการที่กรมการบินพาณิชย์ กระทรวงคมนาคม จนเกษียณอายุราชการในปี พ.ศ. 2533

หม่อมเจ้าอุทัยเที่ยง มีโรคประจำองค์ และมักจะประชวรพระวาโยบ่อยครั้ง ทรงดำรงพระชนม์ที่ตำหนักถนนราชวิถี ตราบจนเข้ารักษาองค์ที่โรงพยาบาลกรุงเทพ และถึงชีพิตักษัยด้วยภาวะโลหิตในทางเดินอาหาร ณ โรงพยาบาลกรุงเทพ เมื่อวันอาทิตย์ที่ 5 มกราคม พ.ศ. 2568 เวลาประมาณ 05.00 น. สิริชันษา 94 ปี พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ พระราชทานโกศราชวงศ์ ฉัตรทองเครื่องสูงแผ่ลวดตั้งประดับ แตรงอน แตรฝรั่ง ปี่ กลองชนะ ประโคมเวลาพระราชทานน้ำหลวงสรงศพ ณ ศาลา 11 วัดมกุฏกษัตริยารามราชวรวิหาร เขตพระนคร กรุงเทพมหานคร

กรณียกิจ
หม่อมเจ้าอุทัยเที่ยง ชยางกูร ทรงปฏิบัติกรณียกิจสำคัญหลายประการ เช่น

วันที่ 2 สิงหาคม พ.ศ. 2558 เสด็จเป็นเจ้าภาพร่วมกับสมาชิกราชสกุลชยางกูร ในการบำเพ็ญพระกุศลสวดพระอภิธรรมพระศพ สมเด็จพระสังฆราชเจ้า กรมหลวงวชิรญาณสังวร ณ ตำหนักเพ็ชร วัดบวรนิเวศราชวรวิหาร

วันที่ 9 ธันวาคม พ.ศ. 2559 เสด็จเป็นเจ้าภาพร่วมกับหม่อมเจ้าเวียงวัฒนา ชยางกูร, หม่อมเจ้าจรูญฤทธิเดช ชยางกูร และหม่อมจรุงใจ ชยางกูร ณ อยุธยา ในการบำเพ็ญพระกุศลถวายพระบรมศพ พระบาทสมเด็จพระมหาภูมิพลอดุลยเดชมหาราช บรมนาถบพิตร ณ พระที่นั่งดุสิตมหาปราสาท ในพระบรมมหาราชวัง

วันที่ 12 มกราคม พ.ศ. 2562 เสด็จพร้อมด้วยหม่อมเจ้าเวียงวัฒนา ชยางกูร, หม่อมเจ้าจรูญฤทธิเดช ชยางกูร และหม่อมจรุงใจ ชยางกูร ณ อยุธยา ไปทรงเยี่ยมชมงาน "อุ่นไอรักคลายความหนาว: สายน้ำแห่งรัตนโกสินทร์" ซึ่งพระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้จัดขึ้น ณ พระลานพระราชวังดุสิต และสนามเสือป่า

นอกจากนี้ พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้พลอากาศเอกสุบิน ชิวปรีชา กรมวังผู้ใหญ่ประจำพระองค์ อัญเชิญพวงมาลัยและกระเช้าพระราชทานไปทูลถวายหม่อมเจ้าเวียงวัฒนา ชยางกูร, หม่อมเจ้าอุทัยเที่ยง ชยางกูร และหม่อมเจ้าจรูญฤทธิเดช ชยางกูร เนื่องในโอกาสวันขึ้นปีใหม่ เมื่อวันที่ 4 มกราคม พ.ศ. 2562

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๘ ตอนที่ ๑๑๑ ง ฉบับพิเศษ หน้า ๑๕, ๒๔ มิถุนายน ๒๕๓๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๔ ตอนที่ ๑๒๗ ง ฉบับพิเศษ หน้า ๑๙, ๕ กรกฎาคม ๒๕๓๐
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๙๖ ตอนที่ ๙๒ ง ฉบับพิเศษ หน้า ๑๕๖, ๘ มิถุนายน ๒๕๒๒

 พงศาวลี
# ฟุตซอลทีมชาติเนเธอร์แลนด์
ฟุตซอลแห่งชาติเนเธอร์แลนด์ เป็นตัวแทนของทีมชาติเนเธอร์แลนด์ ในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์ยุโรป และอยู่ภายใต้การดูแลของราชสมาคมฟุตบอลเนเธอร์แลนด์ (KNVB)  เนเธอร์แลนด์ได้จัดฟุตซอลชิงแชมป์โลกเป็นครั้งแรกในปี1989 ที่เมืองรอตเทอร์ดาม และได้อันดับ2ในปีเดี่ยวกันนั้นเอง

 รายการที่เข้าร่วม 
 ฟุตซอลชิงแชมป์โลก 

ฟุตซอลชิงแชมป์โลกปีรอบแข่งชนะเสมอแพ้GSGA 1989อันดับที่ 2 84222121 1992รอบ 263121515 1996รอบ 262222320 2000รอบ 263031720 2004ไม่ผ่านรอบคัดเลือก------ 2008ไม่ผ่านรอบคัดเลือก------ 2012ไม่ผ่านรอบคัดเลือก------ 2016ไม่ผ่านรอบคัดเลือก------รวม4/82612597676

 ฟุตซอลชิงแชมป์ยุโรป 

ฟุตซอลชิงแชมป์ยุโรปปีรอบแข่งชนะเสมอแพ้ได้เสียสเปน 1996อันดับที่ 6301258 http://www.uefa.com/competitions/futsal/history/season=1995/intro.htmlSpain 1999อันดับที่ 451131619 http://www.uefa.com/competitions/futsal/history/season=1999/intro.htmlรัสเซีย 2001รอบแรก3012311 http://www.uefa.com/competitions/futsal/history/season=2001/round=1510/group=1303.htmlอิตาลี2003ไม่ผ่านรอบคัดเลือก------เช็ค 2005รอบแรก3102812 http://www.uefa.com/competitions/futsal/history/season=2005/round=1902/group=1893.htmlโปตุเกส 2007ไม่ผ่านรอบคัดเลือก------ฮังการี 2010ไม่ผ่านรอบคัดเลือก------โครเอเชีย 2012ไม่ผ่านรอบคัดเลือก------เบลเยี่ยม 2014รอบแรก2002112เซอร์เบีย 2016ไม่ผ่านรอบคัดเลือก------สโลวีเนีย 2018TBD------รวม5/111623113362

ฟุตซอลกรังด์ปรีซ์

ฟุตซอลกรังด์ปรีซ์ปีรอบแข่งชนะเสมอแพ้ได้เสียBrazil 2005ไม่ได้เข้าร่วม------Brazil 2006ไม่ได้เข้าร่วม------Brazil 2007อันดับที่ 10303066Brazil 2008ไม่ได้เข้าร่วม------Brazil 2009ไม่ได้เข้าร่วม------Brazil 2010อันดับที่ 1363032216Brazil 2011อันดับที่ 964022219Brazil 2013ไม่ได้เข้าร่วม------Brazil 2014ไม่ได้เข้าร่วม------Brazil 2015ไม่ได้เข้าร่วม------Brazil 2016TBD------รวม3/11157355041

การเป็นเจ้าบ้าน
 1989 FIFA Futsal World Championship:  2nd
 2006 Edegem 4 Nations Futsal Tournament:  1st

 ผู้เล่น 
 ผู้เล่นปัจจุบัน 
จากชุด ฟุตซอลชิงแชมป์ยุโรป 2014

 ผลการแข่งขัน 
 2014
# หม่อมเจ้าวิไลกัญญา ภาณุพันธุ์
หม่อมเจ้าวิไลกัญญา ภาณุพันธุ์ (ราชสกุลเดิม เทวกุล; 1 มกราคม พ.ศ. 2443 – 30 มิถุนายน พ.ศ. 2509) เป็นพระธิดาในสมเด็จพระเจ้าบรมวงศ์เธอ กรมพระยาเทวะวงศ์วโรปการ ประสูติแต่หม่อมพุก เทวกุล ณ อยุธยา และเป็นชายาในพระเจ้าวรวงศ์เธอ กรมหมื่นภาณุพงศ์พิริยเดช

พระประวัติ
หม่อมเจ้าวิไลกัญญา ภาณุพันธุ์ (ราชสกุลเดิม เทวกุล) มีพระนามลำลองว่า ท่านหญิงอั้น เป็นพระธิดาในสมเด็จพระเจ้าบรมวงศ์เธอ กรมพระยาเทวะวงศ์วโรปการ ประสูติแต่หม่อมพุก เทวกุล ณ อยุธยา (สกุลเดิม จันทรเสน) เมื่อวันที่ 1 มกราคม พ.ศ. 2442 (แบบสากลคือ พ.ศ. 2443) มีโสทรภาดาและโสทรภคินี 12 องค์

หม่อมเจ้าวิไลกัญญา เสกสมรสกับพระเจ้าวรวงศ์เธอ กรมหมื่นภาณุพงศ์พิริยเดช (พระโอรสในสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช กับหม่อมแม้น ภาณุพันธุ์ ณ อยุธยา) มีพระโอรส 1 องค์ คือ หม่อมเจ้าภาณุเทวัญ ภาณุพันธุ์ 

หลังจากที่พระโอรสเพียงองค์เดียวสิ้นชีพิตักษัย หม่อมเจ้าวิไลกัญญาก็มิได้ทรงมีพระโอรสหรือพระธิดาอีกเลย ทำให้ทรงเมตตากรุณาบรรดาพระโอรสธิดาองค์อื่น ๆ ของพระสวามี ทรงเลี้ยงดูประดุจพระธิดาบุญธรรมสามองค์ ซึ่งก็ได้ประทับร่วมกันกับหม่อมเจ้าวิไลกัญญาตลอดมาจนถึงชีพิตักษัย พระธิดาดังกล่าวมีรายพระนามดังต่อไปนี้ คือ

ประภาพันธุ์ กรโกสียกาจ ทรงลาออกจากฐานันดรศักดิ์เพื่อสมรสกับเรืออากาศเอกโกสีย์ กรโกสียกาจ
พันธุ์วโรภาส เศวตรุนทร์ ทรงลาออกจากฐานันดรศักดิ์เพื่อสมรสกับนายแพทย์ชูช่วง เศวตรุนทร์
หม่อมเจ้าอุทัยกัญญา ภาณุพันธุ์

หม่อมเจ้าพันธุ์วโรภาสทรงเคารพหม่อมเจ้าวิไลกัญญาประดุจพระมารดาแท้ ๆ และทรงเรียกหม่อมเจ้าวิไลกัญญาว่าแม่ อีกทั้งยังสมรสกับนายแพทย์ชูช่วง เศวตรุนทร์ พระญาติของหม่อมเจ้าวิไลกัญญา ซึ่งนายแพทย์ชูช่วงได้เข้าเฝ้าหม่อมเจ้าวิไลกัญญา ที่ตำหนักอยู่บ่อย ๆ จึงได้พบรักกับหม่อมเจ้าพันธุ์วโรภาส

หม่อมเจ้าวิไลกัญญา ภาณุพันธุ์ ถึงชีพิตักษัยเมื่อวันที่ 30 มิถุนายน พ.ศ. 2509 สิริชันษา 66 ปี พระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร เมื่อวันที่ 7 กรกฎาคม ปีเดียวกัน

เครื่องราชอิสริยาภรณ์ 
ราชกิจจานุเบกษา, พระราชทานตราจุลจอมเกล้า เล่ม 34 หน้า 3176 วันที่ 27 มกราคม พ.ศ. 2461

 พงศาวลี